CELEX: 32019R1761
Language: sl
Date: 2019-10-23 00:00:00
Title: Izvedbena uredba Komisije (EU) 2019/1761 z dne 23. oktobra 2019 o spremembi dela 1 Priloge I k Uredbi (ES) št. 798/2008 glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznam tretjih držav, ozemelj, območij ali kompartmentov, iz katerih je dovoljen vnos pošiljk perutnine in perutninskih proizvodov v Unijo (Besedilo velja za EGP)

24.10.2019   
               
               
                  SL
               
               
                  Uradni list Evropske unije
               
               
                  L 270/72
               
            
         IZVEDBENA UREDBA KOMISIJE (EU) 2019/1761
         z dne 23. oktobra 2019
         o spremembi dela 1 Priloge I k Uredbi (ES) št. 798/2008 glede vključitve Združenega kraljestva Velika Britanija in Severna Irska ter nekaterih njegovih kronskih odvisnih ozemelj na seznam tretjih držav, ozemelj, območij ali kompartmentov, iz katerih je dovoljen vnos pošiljk perutnine in perutninskih proizvodov v Unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti člena 8(1) in (4) Direktive,
         ob upoštevanju Direktive Sveta 2009/158/ES z dne 30. novembra 2009 o pogojih zdravstvenega varstva živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (2), ter zlasti člena 23(1) Direktive,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji (PEU). Evropski svet je 11. aprila 2019 v dogovoru z Združenim kraljestvom sprejel Sklep (EU) 2019/584 (3), s katerim se podaljša obdobje na podlagi člena 50(3) PEU. V skladu z navedenim sklepom se je obdobje iz člena 50(3) PEU dodatno podaljšalo do 31. oktobra 2019. Pravo Unije se zato od 1. novembra 2019 (v nadaljnjem besedilu: datum izstopa) za Združeno kraljestvo in v njem ne bo več uporabljalo.
                  
               
                     (2)
                  
                  
                     Uredba Komisije (ES) št. 798/2008 (4) določa seznam tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov (v nadaljnjem besedilu: blago) v Unijo in njihov tranzit skozi Unijo, ter zahteve za izdajanje veterinarskih spričeval. Uredba določa, da je uvoz blaga v Unijo in njegov tranzit skozi Unijo dovoljen le iz tretjih držav, z ozemelj, območij ali iz kompartmentov, navedenih v stolpcih 1 in 3 tabele v delu 1 Priloge I k navedeni uredbi.
                  
               
                     (3)
                  
                  
                     Združeno kraljestvo Velika Britanija in Severna Irska je zagotovilo potrebna jamstva, da bo skupaj z nekaterimi svojimi kronskimi odvisnimi ozemlji izpolnjevalo pogoje iz Uredbe (ES) št. 798/2008 za vnos pošiljk blaga v Unijo od datuma izstopa, in sicer tako, da bo še naprej spoštovalo zakonodajo Unije za začetno obdobje najmanj devetih mesecev.
                  
               
                     (4)
                  
                  
                     Ob upoštevanju teh posebnih jamstev, ki jih je zagotovilo Združeno kraljestvo Velika Britanija in Severna Irska, ter za preprečitev motenj v trgovini po datumu izstopa bi bilo zato treba Združeno kraljestvo Velika Britanija in Severna Irska ter nekatera njegova kronska odvisna ozemlja vključiti na seznam tretjih držav, ozemelj, območij ali kompartmentov, iz katerih je dovoljen vnos pošiljk blaga v Unijo, iz dela 1 Priloge I k Uredbi (ES) št. 798/2008.
                  
               
                     (5)
                  
                  
                     Prilogo I k Uredbi (ES) št. 798/2008 bi bilo zato treba ustrezno spremeniti.
                  
               
                     (6)
                  
                  
                     Ta uredba bi se morala uporabljati od 1. novembra 2019, razen če se za Združeno kraljestvo Velika Britanija in Severna Irska in v njem na navedeni datum še naprej uporablja pravo Unije.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Del 1 Priloge I k Uredbi (ES) št. 798/2008 se spremeni v skladu z besedilom v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. novembra 2019.
            Vendar se ne uporablja, če se za Združeno kraljestvo Velika Britanija in Severna Irska in v njem na navedeni datum še naprej uporablja pravo Unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 18, 23.1.2003, str. 11.
         
            (2)  UL L 343, 22.12.2009, str. 74.
         
            (3)  Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU (UL L 101, 11.4.2019, str. 1).
         
            (4)  Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (UL L 226, 23.8.2008, str. 1).
      
      
         
            PRILOGA
            V delu 1 Priloge I k Uredbi (ES) št. 798/2008 se za vnosom za Kitajsko vstavita naslednji vrstici:
            
                        Oznaka ISO in ime tretje države ali ozemlja
                     
                     
                        Oznaka tretje države, ozemlja, območja ali kompartmenta
                     
                     
                        Opis tretje države, ozemlja, območja ali kompartmenta
                     
                     
                        Veterinarsko spričevalo
                     
                     
                        Posebni pogoji
                     
                     
                        Posebni pogoji
                     
                     
                        Status nadzora aviarne influence
                     
                     
                        Status cepljenja proti aviarni influenci
                     
                     
                        Status nadzora salmonele
                     
                  
                        Vzorci
                     
                     
                        Dodatna jamstva
                     
                     
                        Končni datum
                     
                     
                        Začetni datum
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                     
                        6A
                     
                     
                        6B
                     
                     
                        7
                     
                     
                        8
                     
                     
                        9
                     
                  
                        „GB – Združeno kraljestvo Velika Britanija in Severna Irska
                     
                     
                        GB-0
                     
                     
                        Celotno ozemlje države
                     
                     
                        SPF
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        BPP, BPR, DOC, DOR, HEP, HER, SRP, SRA, LT20
                     
                     
                         
                     
                     
                         
                     
                     
                         
                     
                     
                         
                     
                     
                        A
                     
                     
                         
                     
                     
                         
                     
                  
                        WGM
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        EP, E POU, RAT
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        GG – Guernsey
                     
                     
                        GG-0
                     
                     
                        Celotno ozemlje države
                     
                     
                        BPP, LT20
                     
                     
                         
                     
                     
                         
                     
                     
                         
                     
                     
                         
                     
                     
                        A“